גונגונג (גוף טרנס-נפטוני)

225088 גוֹנְגְוֹנְג (בסינית: 共工星, פיניין: Gònggōng xīng) הוא כוכב לכת ננסי וגוף טרנס-נפטוני (TNO) הנמצא במערכת השמש בסביבת הדיסק המפוזר החג במסלול סביב השמש. זהו הגוף השלישי בגודלו הידוע במערכת השמש מעבר לכוכב הלכת נפטון. קוטרו המשוערך כ-1,500 ק"מ. במאי 2017 הוכרז כי התגלה שיש לו ירח אחד, והוענק לו השם שיאנגליו.

 היסטוריה 
 גילוי 
225088 גונגונג נתגלה על ידי מייגן שוומב בעבודת הדוקטורט שלה במכון הטכנולוגי של קליפורניה תוך שימוש בתצפיות מצפה הכוכבים פאלומר. מנחה הדוקטורט היה האסטרונום מייקל בראון.
225088 גונגונג הוכרז רשמית ככוכב לכת מינורי ב-7 בינואר 2009.

 שמות 
בראון כינה את גונגונג בשם "שלגייה", לאחר שהניח שהצבע המאפיין שלו הוא לבן, כיוון שנדרש להיות גוף גדול מאוד או בהיר מאוד, כדי שיאותר על ידי הסקר שקבוצת האסטרונומים ערכה. כמו כן, הוא היה ה"גמד" (כוכב לכת ננסי) השביעי שאותר על ידי הקבוצה, אחרי קווה-וואר בשנת 2002, סדנה ב-2003, האומיה ו אורקוס בשנת 2004, מאקה מאקה ואריס ב-2005. עם זאת, נתגלה כי גונגונג הוא אחד מהגופים האדומים ביותר בחגורת קויפר, דומה רק לקווה-וואר, והקבוצה חדלה מלקרוא לו בשם זה.

נכון למאי 2017 היה גונגונג האובייקט הידוע הגדול במערכת השמש ללא שם רשמי. שוומב ובראון יכולים היו להציע שם לוועדת השמות האסטרונומיים הפועלת תחת האיגוד האסטרונומי הבינלאומי (IAU) עד לנובמבר 2019, ומתאריך זה יכול כל אחד להציע הצעה.

באפריל 2019 פתחו המגלים בקמפיין לבחירת שם לגונגונג. הציבור הרחב מוזמן להצביע בין שלושה שמות - גונגונג, אל מים סיני שיש לו פני אדם, גוף נחש ושיער אדום; הולה, אלת הפיריון והלידה מחדש הגרמנית , היא יוצרת שלג כשהיא מנקה את מיטתה; ו-וילי, ממהמיתולוגיה נורדית, שיחד עם אחיו אודין ו-וה, הרגו את יימיר, הענק הראשון ויצרו את היקום. השם גונגונג זכה והוצע בפני ועדת השמות האסטרונומיים לאישור.

 מסלול
מרחק מהשמש
מחישובים עולה כי גונגונג הגיע לפריהליון בסביבות שנת 1857. נכון לפברואר 2017 הוא נמצא במרחק של 87.7 יחידות אסטרונומיות מן השמש והוא נע במהירות של 2.7 ק"מ לשנייה (9,720 קמ"ש) ביחס לשמש.

נכון לפברואר 2017, גונגונג הוא הגוף הרביעי הידוע המרוחק ביותר מהשמש השייך למערכת השמש, לאחר V774104 (במרחק 103 יחידות אסטרונומיות), אריס (96.3 יחידות אסטרונומיות) ו-2014 UZ224 (הנמצא במרחק 91.4 יחידות אסטרונומיות). האפיהליון צפוי להיות בשנת 2130.

תהודה מסלולית
סקר הטלסקופים DES (ראשי תיבות Deep Ecliptic Survey) גילה כי מסלול גונגונג הוא בתהודה מסלולית של 3:10 עם נפטון.

ה-MPC (הגוף האחראי לשמירת מידע על כוכבי לכת מינוריים, Minor planet center) מגדיר את גונגונג כחלק מהדיסק המפוזר. חקירה של תמונות ותצפיות מלפני התגלית כדי לשפר את חישוב מסלולו העלתה שהוא נצפה 46 פעמים עם שבעה ניגודים בתצפיות משנת 1985 ו-1991.

 מאפיינים 
 גודל ובהירות מוחלטת 
שמאל|ממוזער|350px|הגופים הטרנס-נפטוניים הגדולים ביחס לכדור הארץ
לגונגונג יש בהירות מוחלטת (H) של בין 2.34 ל-1.8, מה שהופך אותו לגוף הטרנס נפטוני החמישי בבהירותו וקצת פחות בהיר מסדנה (H=1.5; בקוטר של 1000 ק"מ) ובהיר יותר מאורקוס (בהירות 2.2 וקוטר של 800 ק"מ)

 הוא מהגופים הטרנס-נפטוניים האדומים ביותר הידועים כיום. הצבע האדום נובע ככל הנראה ממתאן קפוא, שהופך לאדום כאשר הוא נחשף לקרינה קוסמית ולאור השמש.

מהבהירות המוחלטת והאלבדו ניתן לחשב את גודלו של , המוערך בקוטר של 1535 ק"מ.

מאפייני פני השטח ואטמוספירה
הספקטרום של  מראה חתימות של מים (כקרח) ומתאן, מה שהופך אותו דומה בהרכבו קווה-וואר. נוכחות מתאן קפוא על פני השטח של  וקווה-וואר מרמז על התכנות שכבת אטמוספירת מתאן על גופים אלו אשר מתאדה באטיות לחלל. גונגונג נמצא קרוב יותר לשמש מאשר קווה-וואר, והוא חם יותר ומסתו גבוהה יותר, ולכן שדה הכובד חזק די לשמירה על האטמוספירה. בפרט, גודלו של גונגונג יכול לרמוז על אפשרות של חנקן, שנמצא בגופים טרנס-נפטוניים אחרים והם מאבדים אותו באיטיות במהלך השנים.

נוכחות של קרח מים על פני השטח של גונגונג מרמזת על תקופה קצרה של הרי געש קרחיים  בעבר הרחוק.

מעמדו ככוכב לכת ננסי
נכון למאי 2016, גונגונג הוא כוכב הלכת הננסי השלישי בגודלו אחרי פלוטו ואריס, ויותר גדול מהאומיה, מאקה-מאקה וקרס. בהתחשב באי-הוודאות במדידות, ייתכן כי מאקה מאקה זהה בגודלו לגונגונג. כיוון שה-IAU לא הכריז על כוכבי לכת ננסיים מאז 2006 (ולפני הגילוי של גונגונג), הרי שחוקרים סבורים שהוא יכול להיחשב ככוכב לכת ננסי.

מייקל בראון קבע כי הגוף הוא "בוודאות כוכב לכת ננסי, אם כי בעיקר סלעי". סקוט שפרד וחוקרים נוספים העריכו שסביר להכליל את גונגונג בקטגוריית כוכב לכת ננסי.

ירח
תצפיות הראו כי לוקח לגונגונג 45 שעות כדי להשלים סיבוב אחד סביב עצמו. משך הזמן הארוך רמז כי קיים גוף קרוב המשפיע עליו מבחינת כבידה. ב-2016 נחשף, באמצעות ניתוח של תצפיות טלסקופ החלל האבל מ-2009–2010 והשלמת תצפיות מטלסקופ החלל הרשל משנת 2013, כי יש לו ירח בקוטר 200 ק"מ..
במאי 2017 אושר כי הירח נמצא במסלול סביב גונגונג, וכי קוטרו בערך בין 240–400 ק"מ, ונקבע כי שמו יהיה שיאנגליו, על שם שיאנגליו, מפלצת נחש ארסית בעלת תשעה ראשים במיתולוגיה הסינית, שליוותה את אל המים גונגונג כשר ראשי.

 קישורים חיצוניים 

 אודות  225088 גונגונג הגוף הגדול ביותר במערכת השמש ללא שם אתר JPL מתאריך 11 במאי 2016
 הגאולה של שלגייה (חלק 1) (הבלוג של מייקל בראון מתאריך 9 באוגוסט 2011)
 הגאולה של שלגייה (חלק 2) מתאריך 11 באוגוסט 2011
 הגאולה של שלגייה (חלק 3) מתאריך 20 באוגוסט 2011
 מתי 225088 גונגונג יקבל שם? אתר Earthsky מתאריך 16 במאי 2016
 חישוב פרמטרי המסלול של 225088 גונגונג

הערות שוליים

קטגוריה:כוכבי לכת ננסיים
קטגוריה:פלוטואידים